TIEDOTE KOTEIHIN

**KOULUSTA/PÄIVÄKODISTA ON LÖYDETTY TÄITÄ**

**PÄÄTÄI**

Päätäi on yleinen loinen, joka aiheuttaa epidemioita etenkin kouluissa ja päiväkodeissa. Täit tarttuvat päiden koskettaessa toisiaan. Täiden tarttuminen päähineistä, hiustenhoitovälineistä, pehmoleluista tai vuodevaatteista on epätodennäköistä. Täit eivät pysty hyppäämään eivätkä lentämään, ja ne tarvitsevat ravinnokseen päänahasta verta vähintään kuusi kertaa vuorokaudessa. Kehon ulkopuolelle jouduttuaan täit tulevat nopeasti lisääntymiskyvyttömäksi eivätkä yleensä pysty enää kiinnittymään takaisin päähän. Täit lisääntyvät munien avulla. Täin munat eli saivareet ovat erittäin tiukasti kiinni päänahassa liima-aineella, ja siksi niiden irtoaminen päästä on epätodennäköistä.

**OIREET**

Täitartunnan tyypillisin oire on hiuspohjan kutina. Kaikilla tartunnan saaneilla ei esiinny oireita ollenkaan, siksi myös oireettoman pään tarkastaminen on tärkeää.

**TARTUNNAN EHKÄISY ja PÄÄN TARKASTAMINEN**

Täiepidemian aikana tulee välttää päät yhdessä olemista ja leikkimistä.

Täitartuntojen ehkäisemiseksi säännöllinen pään tarkastaminen on tärkeää. Pää tulee tutkia hyvässä valaistuksessa huolellisesti päänahan juuresta. Tarvittaessa apuna voi käyttää suurennuslasia. Yleensä täit löytyvät korvien takaa, niskasta ja otsahiuksista. Täiden etsimisessä käytetään tiheää täikampaa, jolla märkiä hiuksia kammataan jakaus jakaukselta. Jokaisen kamman vedon jälkeen kampa ravistetaan valkoiselle paperille täiden havaitsemiseksi. Märät hiukset ovat helpommat tarkastaa. Hiustenhoitoaineen käyttäminen tekee elävät täit liikuntakyvyttömiksi.

Jos lapselta löytyy täitä, asiasta pitää ilmoittaa kouluun/päiväkotiin, jotta muut perheet osaavat tutkia lapsiensa päät ja täit saadaan samanaikaisesti hoidettua kaikilta.

Täitartunnan estämiseksi voidaan käyttää apteekista saatavia estosuihkeita, joiden vaikutusaika vaihtelee kahdeksasta tunnista jopa kolmeen vuorokauteen tai korkeintaan seuraavaan hiustenkasteluun asti. Estosuihke levitetään hiusten juureen, jossa täit elävät, juuresta aine kammataan muualle hiuksiin.

**TÄIDEN HÄVITTÄMINEN**

Jos päästä löytyy eläviä täitä, pitää kyseinen henkilö hoitaa aina, päätäit eivät poistu hiuspohjasta itsestään.

Apteekista saa ilman reseptiä valmisteita, joilla pääsee yhdellä - kahdella hoitokerralla eroon täitartunnasta. Ennen käsittelyä lue käyttöohjeet huolellisesti ja toimi niiden mukaan. Valmistetta on levitettävä riittävästi kaikkialle hiuksiin ja aineen on annettava vaikuttaa käyttöohjeessa mainitun ajan. Jos käyttöohjeessa sanotaan, että hoito on uusittava, noudata ohjeita ettei tartunta uusiudu. Kodin, hattujen ja hiusharjojen siivoaminen ei ole nykysuositusten mukaan tarpeellista, koska täit tulevat nopeasti lisääntymiskyvyttömiksi pään ulkopuolella, eivätkä siten voi levittää tartuntaa.

Lisätietoja (esim. koulun tai päiväkodin yhteystiedot):